
Jelgavas valstspilsētas pašvaldības iestāde “Pilsētsaimniecība”
Pulkveža Oskara Kalpaka iela 16A, Jelgava, LV-3001
e-pasts: pilsetsaimnieciba@jelgava.lv





Par tehniskajiem noteikumiem

VAS “Latvijas Valsts radio un televīzijas centrs” (turpmāk - LVRTC) izskatīja Jūsu iesniegumu par tehnisko noteikumu izsniegšanu būvprojekta izstrādei objektam:  
“Ielu apgaismojuma izbūve Kalnciema ceļa posmam no Loka maģistrāles līdz valstspilsētas administratīvajai robežai, Jelgavā”. 
Saskaņā ar Jūsu iesniegumam pievienoto topogrāfisko plānu, norādītajā projektā paredzētajā būvniecības darbu teritorijā un tās tuvumā, Jelgavā autoceļa P99, Kalnciema ceļš nodalījuma joslā, ir izbūvēta LVRTC platjoslas elektronisko sakaru tīkla (turpmāk - EST) infrastruktūra – kabeļu kanalizācijas caurules un tajās ieguldītie optisko šķiedru kabeļi (turpmāk – Trase).
Tādēļ objekta “Ielu apgaismojuma izbūve Kalnciema ceļa posmam no Loka maģistrāles līdz valstspilsētas administratīvajai robežai, Jelgavā” būvprojekta izstrādei, kā arī būvdarbu veikšanai šajā objektā LVRTC izvirza sekojošus tehniskos noteikumus:
1. Jāsaglabā un jāaizsargā no bojājumiem LVRTC Trase, kā arī jānodrošina sakaru kabeļu nepārtraukta darbība.
2. Ja ir nepieciešama LVRTC Trases vai kāda tās elementa pārvietošana, būvprojektā ir jāparedz jaunas kabeļu kanalizācijas posma vai pārvietojamā LVRTC Trases elementa izbūve. Konkrētais būvprojektā iekļaujamais risinājums ir jāsaskaņo ar LVRTC būvprojekta izstrādes laikā, paredzot nepārtrauktu sakaru darbības nodrošināšanu.
3. Esošo LVRTC kabeļu pārvietošanu un pārslēgšanu, ja tā būs nepieciešama, veiks LVRTC darbinieki pēc iepriekš saskaņotas tāmes un pēc Vienošanās noslēgšanas ar Pasūtītāju.
4. Objekta būvprojekts jāsaskaņo ar LVRTC. Plašāka informācija par projektu saskaņošanas kārtību atrodama LVRTC interneta mājas lapā:
https://www.lvrtc.lv/pakalpojumi/uznemumiem/saskanojumi/dokumentacijas_saskanosana/.
5. Informēt LVRTC Tīkla vadības daļu pa e-pastu:  info@lvrtc.lv  (papildus informāciju var nodot pa tālr. 67029540) ne mazāk kā 3 darba dienas pirms plānoto darbu uzsākšanas objektā LVRTC EST optisko šķiedru kabeļu trašu aizsargjoslās, kā arī saņemt saskaņojumu un vienoties par Trases precizēšanu dabā, ja tāda ir nepieciešama. Darbu uzsākšana objektā iespējama tikai pēc LVRTC saskaņojuma saņemšanas un Trases precizēšanas dabā.
6. Pirms būvdarbu sākšanas objektā jāsaņem LVRTC rakšanas darbu atļauja. Pieteikums darbu atļaujas saņemšanai jāsagatavo, aizpildot LVRTC interneta mājas lapā lejupielādējamo pieteikuma formu:
https://www.lvrtc.lv/pakalpojumi/uznemumiem/saskanojumi/darbu_atlaujas_izsniegsana/. 
7. Rakšanas darbus LVRTC EST aizsargjoslā veikt bez mehānismu pielietošanas, grunts blīvēšanas darbus veikt bez vibrofunkcijas. Celmus un krūmus LVRTC EST infrastruktūras aizsargjoslā raut aizliegts, tos atļauts tikai frēzēt. Informējam, ka LVRTC trases bojājumu gadījumā jāsedz radītie zaudējumi, kas ietver klientiem samaksātās soda naudas.



8. Pēc būvdarbu pabeigšanas jāsaņem LVRTC atzinums par objekta gatavību nodošanai ekspluatācijā. Atzinuma saņemšanai jāiesniedz LVRTC objekta izpilddokumentācijas eksemplārs digitālā veidā, dwg vai dgn formātā, posmiem, kuros darbi veikti LVRTC EST infrastruktūras aizsargjoslās.


Šis dokuments parakstīts ar drošu elektronisko parakstu un satur laika zīmogu.


Telekomunikāciju tīklu inženieris			                                               Bruno Bērziņš                                  
Saskaņā ar 29.12.2025. pilnvaru Nr. 01-06-01/2025/156

 +37126404732  
 bruno.berzins@lvrtc.lv

